钦定古今图书集成/明伦汇编/闺媛典/第175卷 > 刘鲁妻郑氏
## 钦定古今图书集成/明伦汇编/闺媛典/第175卷 > 刘鲁妻郑氏

按《新会县志》：“郑氏，太守郑铭孙绍经女，适知县刘杰
子太学生鲁。年二十五，病亡，无出，遗妾子二。氏矢志
守节，孝事翁姑。父母欲嫁之，泣曰：‘是即吾子。翁姑暮
年何所倚，而令妇嫁乎？遂毁容茹素，出其奁之半以
奉甘旨，半以事神。贞志如石，不可转也。既送翁姑终，
趺坐静室，日焚香饮水，口念弥陀，虽亲兄弟至不相’”
见。年四十一。次子没，不食数日卒。